Andrew Johnson

Andrew Johnson bio je američki političar i 17. predsjednik Sjedinjenih Američkih Država.

Bio je demokrat, a djelovao je kao član Kongresa, guverner Tennesseeja, član Senata. Bio je jedini senator južnih država koji je pristajao uz Uniju, te ga je Abraham Lincoln 1861. imenovao vojnim guvernerom države Tennessee. Godine 1864. izabran je za potpredsjednika SAD-a.

Kad je Lincoln pao žrtvom atentata, u aprilu 1865. Johnson je postao predsjednik SAD-a. Zauzeo je popustljiv stav prema državama Juga. Kada je zbog terorističkih akcija bivših robovlasnika protiv crnaca Kongres 1867. godine donio zakon kojim se te države stavljaju pod kontrolu vojnih guvernera, uložio je veto, a kad je Kongres odlučio da se predsjedniku zabrani da otpušta javne službenike, Johnson je otpustio ministra rata. Kongres ga je optužio zbog kršenja Ustava, te se 1869. morao povući s predsjedničkog položaja.

9. aprila 1867. Senat je odobrio kupovni ugovor koji je predložio Johnson 30. marta iste godine, a kojim je za 7.2 miliona dolara Aljaska prešla iz ruskog u američki posjed.

Vanjski linkovi

Kategorija:Rođeni 1808.
Kategorija:Umrli 1875.
Kategorija:Amerikanci porijeklom iz Engleske
Kategorija:Amerikanci porijeklom iz Ulstera
Kategorija:Američki političari
Kategorija:Članovi Demokratske stranke (SAD)